stanford-oval/wikipedia huggingface dataset:
אצבעות כף הרגל
הערות שוליים

↑  אצבעות הרגל, באתר האקדמיה ללשון העברית, ‏25 במרץ 2010
↑  אֶצְבַּע הָרֶגֶל במילון התעמלות [חינוך גופני] (תרצ"ז), באתר האקדמיה ללשון העברית
↑  Harcourt-Smith & Aiello, 2004
↑  אולי מאבות האדם הראשונים ללכת על שתיים. הדעות חלוקות לגבי הזמן שבילה אוסטרלופיתקוס אפרנסיס על העצים לעומת זמנו על הקרקע, שכן לאנטומיה שלו מאפיינים המתאימים לשתי צורות ההתנהגות. לאצבעות הרגליים שלו מאפיינים כפולים כאלו.
↑  McHenry, 1994
↑  קיימים חילוקי דעות לגבי הדרך שבה התבצע השינוי. חלק מהחוקרים טוענים שמבנה הבוהן התקרב לאצבעות ולאחר מכן השתנה והתייצב מפרקו ואחרים טוענים שהאצבעות התקרבו לבוהן וכך מפרקה לא איבד מיציבותו לאורך התהליך. Harcourt-Smith & Aiello, 2004
↑  Mann & Hagy, 1979
↑  Hughes et al. 1990
↑  Zimmer, 1995
↑  Dr.Romanov, THE ROLE OF TOES IN RUNNING(הקישור אינו פעיל, 23.6.2021), pose-tech
↑  Mann RA, Poppen NK, O'Konski M. Amputation of the great toe. A clinical and biomechanical study. Clinical orthopaedics and related research. 1988 Jan;(226):192-205. PMID 3335094
↑  Corey Binns, Fact or Fiction?: No Big Toe, No Go, Scientific American, May 03, 2007
↑  Rounding C, Bloomfield S. Surgical treatments for ingrowing toenails. Cochrane database of systematic reviews. 2005 Apr 18;(2):CD001541. PMID 15846620
↑  סמדר כהן, מכוני פדיקור בישראל: שוק פרוץ ללא פיקוח, באתר ynet, 29 באפריל 2005
| מפרקים עיקריים |
| --- | --- | --- |
| עמוד השדרה | צוואר • מפרק לסתי-רקתי • מפרק העצה והכסל |  |
| גפה עליונה | כתף • מרפק • שורש כף היד • אצבעות |  |
| גפה תחתונה | מפרק הירך • ברך • קרסול • אצבעות כף הרגל |  |
| סממנים חיצוניים בגוף האדם |
| --- | --- | --- |
| ראש וצוואר | קרקפת • פנים • מצח • רקה • עצם הרקה • עין • אוזן • תנוך • לחי • אף • פה • שפתיים • לשון • שיניים  • סנטר • גרגרת • עורף • גרון |  |
| גו | בית החזה • בית השחי • שדיים • פטמה • בטן • טבור • אגן • מותן • פות • פין • אשכים • גב • פי הטבעת |  |
| יד | כתף • זרוע • מרפק • אמה • שורש כף היד • כף יד • אצבעות (אגודל, אצבע מורה, אמה, קמיצה, זרת) • ציפורניים |  |
| רגל | עכוז • ירך • ברך • שוק • קרסול • כף רגל • סוליה (עקב, קשת, כרית) • אצבעות כף הרגל (בוהן) |  |
| עור | שיער • שיער פנים • ריסים • גבות • שער הערווה |  |
פורטל גוף האדם
| --- | --- |
בקרת זהויות :  NLI: 987007538915605171  GND: 4288126-2  LCCN: sh85135784  NKC: ph187959  TA98: A01.1.00.046 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עצמות כף הרגל והאצבעות
אצנים בשלבים שונים של מחזור הריצה. מנחי כפות הרגליים מהאצן הימני עד לשמאלי: האצבעות וראשי עצמות המסרק במגע עם הקרקע, רק האצבעות במגע עם הקרקע, כף הרגל באוויר.
מריחת לק ציפורניים על ציפורני אצבעות כף הרגל
מארק גאטיס

| --- | --- |

מארק גאטיס בכנס "קומיק-קון" בסן דייגו, יולי 2017
 לידה:  17 באוקטובר 1966 (בן 58) סדג'פילד, אנגליה אנגליה, הממלכה המאוחדת הממלכה המאוחדת 
 מדינה:  הממלכה המאוחדת 
 תקופת הפעילות:  מ-1993 
 מקום לימודים:  אוניברסיטת לידס  Woodham Academy  Heighington CE Primary School  קולג' ברטון הול 
 בן או בת זוג:  איאן האלרד (2008–?)   איאן האלרד (2008–?) 
 פרסים והוקרה:  פרס לורנס אוליבייה לשחקן הטוב ביותר בתפקיד משנה (2010)  פרס האקדמיה הבריטית לטלוויזיה לסדרת הדרמה הטובה ביותר (2011)  פרס האקדמיה הבריטית לטלוויזיה לסדרת הדרמה הטובה ביותר (2011) 
 פרופיל ב-IMDb
 
מארק גאטיס (באנגלית: Mark Gatiss; נולד ב-17 באוקטובר 1966) הוא שחקן, קומיקאי, תסריטאי וסופר אנגלי. הוא שותף לכתיבה של סדרות הטלוויזיה "דוקטור הו" ו"שרלוק", סדרה שהיה גם שותף ליצירתה. הוא חבר בצוות הקומיקאים של הסדרה "ליגה של גברים" הכוללת את ריס שירסמית', סטיב פמברטון ואת התסריטאי ג'רמי דייסון.
ביוגרפיה

גאטיס נולד בסדג'פילד (אנ') שבמחוז דרהאם באנגליה. הוריו היו ויניפרד רוז (שם נעורים או'קיין) ומוריס גאטיס. הוא גדל קרוב לבית חולים פסיכאטרי מהתקופה האדוארדית שבו עבד אביו. בילדותו אהב לצפות בטלוויזיה בסדרה "דוקטור הו" ובסרטי "Hammer Horror", ואהב לקרוא את ספרי שרלוק הולמס ואת ספרי הרברט ג'ורג' ולס. כמו גם אסף מאובנים. תחומי עניין אלה היוו בסיס ליצירתו כמבוגר.
הוא למד בבית הספר היסודי הייגינטון ובבית הספר התיכון וודהם בניוטון אייקליף (אנ'). אחר כך למד אמנויות הבמה בברטון הול קולג' המסונף לאוניברסיטת לידס.
קריירה > ליגה של גברים

גאטיס משתתף בתוכנית המערכונים "ליגה של גברים", לצדם של ריס שירסמית', סטיב פמברטון והתסריטאי ג'רמי דייסון. את עמיתיו פגש לראשונה בבית הספר למשחק "ברטון הול" ביורקשייר, שם למד אחרי סיום בית הספר ואחרי שנה של טיול באירופה.
התוכנית "ליגה של גברים" החלה ב-1995 כהופעה על במה שזכתה בשנת 1997 ב"פרס פרייר" בפסטיבל הפרינג' באדינבורו. באותה שנה שודרה התוכנית ברדיו 4 של ה-BBC בשם "On the Town with the League of Gentlemen", וב-1999 שודרה בטלוויזיה בערוץ BBC Two. על תוכנית זו זכו גאטיס וחבריו בפרס באפט"א לטלוויזיה, בפרס "Royal Television Society" ובפרס "ורד הזהב" היוקרתי (אנ').
ב-2005 יצא לאקרנים סרט הקולנוע "ליגה של גברים האפוקליפסה" וזכה לביקורות חיוביות.
ב-2009 התאחדו שרסמית' ופמברטון שוב ויצרו את הסיטקום "Psychoville", שבו השתתף גאטיס באחד הפרקים בתפקיד אורח. השלושה שיתפו פעולה בפעם נוספת ב-2012 וצילמו סדרה של מערכונים לתוכנית "Horrible Histories" של ערוץ CBBC.
קריירה > עבודות נוספות בטלוויזיה

פרט ל"ליגה של גברים" כתב גאטיס תסריטים ל"רנדל והופקירק" ב-2001 וערך את התסריט של תוכנית המערכונים הפופולרית "הממלכה הקטנה" ב-2001. בשתי התוכניות השתתף גם כשחקן אורח. ב-2001 שיחק בסיטקום "Spaced" בתפקיד עובד מדינה נבל בדמותו של הסוכן סמית' מסדרת סרטי ה"מטריקס".
גאטיס הופיע שלוש פעמים בסדרה "דוקטור הו". ב-2007 שיחק בתפקיד פרופסור לזרוס בפרק "הניסוי של לזרוס", ב-2011 הופיע בעונה השישית בפרק "החתונה של ריבר סונג" בדמות בשם גנטוק וב-2017 הופיע בספיישל חג המולד של העונה העשירית בתור "הקפטן".
ב-2007 גילם גאטיס את דמותו של הסופר רוברט לואיס סטיבנסון בסדרה "ג'קיל", סדרה של BBC One שכתב שותפו ל"דוקטור הו", סטיבן מופאט. ב-2008 שיחק בתפקיד קולונל בלק בסדרת הטלוויזיה "Clone". עוד הופיע בתפקיד אורח בסדרה הקומית "Psychoville" של פמברטון ושרסמית'.
ב-2014 השתתף גאטיס בעונה הרביעית של סדרת הפנטסיה "משחקי הכס" בתפקיד טיקו נסטוריס, וגילם את אותה דמות גם בעונה החמישית.
ב-2015 שיחק גאטיס בתפקיד סטיבן גרדינר, מזכירו של המלך הנרי השמיני במיני-סדרה של ה-BBC "וולף הול". עוד ב-2015 שיחק בסרט "Coalition" של ערוץ 4.
קריירה > רדיו, תיאטרון וקולנוע

גאטיס השתתף לעיתים קרובות בהפקות של רדיו ה-BBC, בין השאר בקומדיית המדע בדיוני "Nebulous" ובסדרה "הרפתקאותיו הנוספות של שרלוק הולמס" (אנ') ב-2009 הוא הופיע בתפקיד "האיש בשחור" דמות ברדיו 7 של ה-BBC המציגה סדרה של דרמות אימה. לפניו גילמו את הדמות ולנטיין דיאל (אנ') ואדוארד דה סוזה (אנ'). בתחילת שנות התשעים של המאה העשרים כתב גאטיס את המחזה "The Teen People", וב-2003 הופיע במחזה המצליח "אמנות" בתיאטרון וייטהול שבלונדון. בקולנוע כיכב בסרט "Sex Lives of the Potato Men" (מ-2004) ושיחק בתפקידים קטנים בסרטים "משחקים מפתים" (2001), "צעירים יפים ומבריקים" (2003), "נקודת מפגש" (2005), ו-"שאלת הפתיחה" (מ-2006). ביוני 2005 יצא לאקרנים הסרט "The League of Gentlemen's Apocalypse" המבוסס על סדרת הטלוויזיה "ליגה של גברים" בכיכובו של גאטיס. הוא גילם את הדמות גולד בהפקת אודיו של סדרת הטלוויזיה "Sapphire & Steel" (אנ') שיצאה לאור בחברת "Big Finish Productions".
ב-2008 דיבב גאטיס את הדמות "ג'אקי" בגרסה האנגלית של הסרט המצויר הנורווגי "Free Jimmy", הדמות שגילם הייתה של אופנוען מוזר מ"המאפיה הלפית". בין שאר המדבבים היו חבריו ל"ליגה של גברים" כמו סטיב פמברטון וריס שירסמית'. סיימון פג שכתב את הדיאלוגים שיחק גם הוא בסרט, וכן השתתפו וודי הרלסון ודייוויד טננט שעבד עם גאטיס ב"דוקטור הו".
בין 25 באוגוסט ל-24 בנובמבר 2007 שיחק גאטיס במחזה על פי סרטו של פדרו אלמודובר "הכל אודות אמא" בתיאטרון אולד ויק בלונדון. הוא זכה לשבחים על הופעתו בתפקיד אגראדו הטרנסקסואל.
במרץ 2010 התארח בתוכנית הרדיו "Private Passions", דיון ביוגרפי מוזיקלי, בערוץ 3 של ה-BBC.
מדצמבר 2010 ועד מרץ 2010 הופיע גאטיס בתפקיד ברנרד במחזה "Season's Greetings" מאת אלן אייקבורן בתיאטרון המלכותי הלאומי בלונדון לצדה של קתרין טייט.
בדצמבר 2011 הופיע בפרק "The Science of Christmas" בסדרה "The Infinite Monkey Cage" לצדם של בריאן קוקס, רובין אינס וריצ'רד דוקינס.
בינואר 2012 שיחק בתפקיד בראזן במחזה "The Recruiting Officer" בתיאטרון דונמאר בלונדון. מ-18 באוקטובר ועד 24 בנובמבר אותה שנה גילם את דמותו של צ'ארלס הראשון במחזה "55 ימים" מאת הווארד ברנטון, המציג את ההפיכה הצבאית שבה נהרג המלך ועלייתו לשלטון של אוליבר קרומוול.
בדצמבר 2013 הצטרף גאטיס לצוות השחקנים של דונמאר ורהאוס בהפקה של "קוריולנוס" בתפקיד הסנטור הרומאי מנניוס, ושיחק עד 13 בפברואר 2014. על תפקיד זה היה מועמד לפרס לורנס אוליבייה לשחקן הטוב ביותר בתפקיד משנה.
קריירה > כתיבה > דוקטור הו

כבר מילדות התעניין גאטיס בסדרת המדע בדיוני של ה-BBC "דוקטור הו". הוא הקדיש חלק גדול מיצירתו לסדרה אף על פי שבוטלה ב-1989. העבודות הראשונות של גאטיס שיצאו לאור ב-"Virgin Publishing's New Adventures" היו סדרה של רומנים שהם המשכים לסיפורי "דוקטור הו". ברומנים אלה ניסה גאטיס לתקן את הבעיות שהביאו לדעיכה של הסדרה בסוף שנות השמונים.
התסריטים הראשונים שכתב גאטיס היו לסרטים להפצה בווידאו עבור חברת BBV (אנ') של סדרה בשם P.R.O.B.E. (אנ'). כל אחד מהתסריטים הציג שחקן אחר שגילם את דמות הדוקטור: ג'ון פרטווי, פיטר דייוויסון, קולין בייקר וסילבסטר מקוי.
תרומות מוקדמות נוספות שלו לזיכיון "דוקטור הו" היו ארבעה רומנים, שני מחזות אודיו עבור BBV, ושני מחזות אודיו עבור חברת "Big Finish Productions".
עבור הסדרה המחודשת משנת 2005 כתב גאטיס שמונה פרקים. הראשון היה "The Unquiet Dead" הפרק השלישי בעונה הראשונה (2005); השני היה "The Idiot's Lantern" ששודר בשנה שאחרי בעונה השנייה. בעונה השלישית הוא הופיע בעצמו, וכן כתב פרק לעונה הרביעית שלא הופק. ב-2010 חזר גאטיס ככותב ל"דוקטור הו". הוא כתב את הפרק "Victory of the Daleks" בעונה החמישית, את "Night Terrors" בעונה השישית, ואת הפרקים "Cold War" ו-"The Crimson Horror" בעונה השביעית. בעונה השמינית כתב את הפרק "Robot of Sherwood" ובתשיעית את הפרק "Sleep No More".
בנוסף כתב גאטיס במסגרת זיכיון "דוקטור הו" מערכונים ופרודיות בשם "The Web of Caves", ‏"The Kidnappers" ו-"The Pitch of Fear" עבור תוכנית של ה-BBC, והופיע בהם לצדו של דייוויד ואליאמס.
בשנת 2013 כתב גאטיס דוקודרמה בשם "An Adventure in Space and Time" לכבוד החגיגות לציון יובל לסדרה "דוקטור הו". בסיום הסרט הופיע ריס שירסמית', שותפו של גאטיס ל"ליגה של גברים", בתפקיד פטריק טרוטון (הדוקטור השני). סרטון מאחורי הקלעים של הסרט עם דברי קריינות של גאטיס זמין לצפייה ביוטיוב.
גאטיס כתב טור למגזין "דוקטור הו" (אנ') וחתם בשם סם קיסגארט ("Sam Kisgart" הוא אנגרם של "Mark Gatiss").
קריירה > כתיבה > שרלוק

גאטיס שיתף פעולה ביצירה ובהפקה של סדרת הטלוויזיה "שרלוק" עם סטיבן מופאט שאתו עבד ב"דוקטור הו" ובסדרה "ג'קיל". הסדרה "שרלוק" היא עיבוד מודרני לספרי שרלוק הולמס. גאטיס גם מופיע בסדרה בתפקיד מייקרופט הולמס, אחיו של שרלוק. הוא כתב שלושה פרקים עבור הסדרה: פרק הסיום של העונה הראשונה "המשחק הנהדר", "כלבם של בני בסקרוויל" בעונה השנייה, ואת "קרון המתים הריק" בעונה השלישית. הוא היה שותף לכתיבה של הפרק "Many Happy Returns", פרק קצר ששודר בחג המולד 2013 כהקדמה לעונה השלישית. כמו כן היה שותף לכתיבה של הפרק "חותם השלושה" יחד עם סטיבן מופאט וסטיב תומפסון.
קריירה > כתיבה > עבודות נוספות

יצירות נוספות שגאטיס כתב הן ביוגרפיה של במאי הקולנוע ג'יימס וייל (אנ') ותוכנית דוקומנטרית בשם "M.R. James: Ghost Writer" שאותה גם הגיש. בחג המולד 2013 שודר ב-BBC הסרט "The Tractate Middoth" על פי סיפור אימה של ג'יימס שאותו ביים גאטיס (עבודתו הראשונה כבמאי). גאטיס גם כתב, היה שותף להפקה והופיע בסיפור הרוחות "Crooked House" ששודר ב-BBC Four בחג המולד 2008.
הרומן הראשון שלו, שלא במסגרת ספרי "דוקטור הו", "The Vesuvius Club" פורסם ב-2004, ועליו היה מועמד כסופר החדש הטוב ביותר במסגרת פרסי הספר הבריטי (אנ') בשנת 2006. הספר הבא בסדרה "The Devil in Amber" יצא לאור ב-6 בנובמבר 2006, וב-3 בנובמבר 2008 יצא לאור בהוצאת סיימון ושוסטר הספר השלישי "Black Butterfly".
חיים אישיים

גאטיס הוא הומוסקסואל ושמו כלול ברשימת הלהט"בים המשפיעים בבריטניה של האינדפנדנט בשנים 2010 ו-2011. בן זוגו הוא השחקן איאן הלארד (אנ'). גאטיס הגשים חלום ילדות נוסף שלו כשבנה מעבדה בסגנון התקופה הוויקטוריאנית בביתו שבלונדון.
פילמוגרפיה > תסריטאי

| שם הפקה | שם באנגלית | הערות | רשת שידור |
| --- | --- | --- | --- |
|  | P.R.O.B.E. | The Zero Imperative (1994) The Devil of Winterbourne (1995) Unnatural Selection (1996) Ghosts of Winterbourne (1996) |  |
| רנדל והופקירק | Randall & Hopkirk | "Two Can Play at That Game" (2001) "Painkillers" (2001) | BBC One |
| ליגה של גברים | The League of Gentlemen | יוצר שותף 19 פרקים 1999–2002 יחד עם ג'רמי דייסון, סטיב פמברטון וריס שירסמית' | BBC Two |
|  | The League of Gentlemen's Apocalypse | סרט קולנוע (2005) יחד עם ג'רמי דייסון, סטיב פמברטון וריס שירסמית' |  |
| דוקטור הו | Doctor Who | "The Unquiet Dead" (2005)  "The Idiot's Lantern" (2006)  "Victory of the Daleks" (2010)  "Night Terrors" (2011)  "Cold War" (2013)  "The Crimson Horror" (2013)  "Robot of Sherwood" (2014)  "Sleep No More" (2015)  | BBC One |
|  | The Worst Journey in the World | סרט טלוויזיה (2007) | BBC Four |
|  | Crooked House | גם יוצר הסדרה 3 פרקים | BBC Four |
| פוארו | Agatha Christie's Poirot | "Cat Among the Pigeons" (2008)  "Hallowe'en Party" (2010)  "The Big Four" (2013) | ITV |
| שרלוק | Sherlock | יוצר-שותף עם סטיבן מופאט "המשחק הנהדר" (2010) "כלבם של בני בסקרוויל" (2012) "Many Happy Returns" ‏(2013) "קרון המתים הריק" (2014) "חותם השלושה (2014) (יחד עם סטיבן מופאט וסטיב תומפסון) "הכלה המתועבת" (2016) (יחד עם סטיבן מופאט) | BBC One |
| האנשים הראשונים על הירח | The First Men in the Moon | סרט טלוויזיה (2010) | BBC Four |
|  | An Adventure in Space and Time | סרט טלוויזיה (2013) | BBC Two |
|  | A Ghost Story for Christmas | "The Tractate Middoth" | BBC Two |
ביבליוגרפיה

Nightshade (ISBN 0-426-20376-3)
St Anthony's Fire (ISBN 0-426-20423-9)
The Roundheads (ISBN 0-563-40576-7)
Last of the Gaderene (ISBN 0-563-55587-4; also 2013 reissue ISBN 1-849-90597-5)
Doctor Who: The Shooting Scripts (teleplay "The Unquiet Dead") (ISBN 0-5634-8641-4)
The Doctor Who Storybook 2007 (short story "Cuckoo-Spit") (ISBN 1-84653-001-6)
The Doctor Who Storybook 2009 (short story "Cold") (ISBN 1-846-53067-9)
The Doctor Who Storybook 2010 (short story "Scared Stiff") (ISBN 1-84653-095-4)
The Brilliant Book Of Doctor Who 2011 (short fiction "The Lost Diaries of Winston Spencer Churchill") (ISBN 1-8460-7991-8)
The Brilliant Book Of Doctor Who 2012 (short fiction "George's Diary") (ISBN 1-8499-0230-5)
A Local Book for Local People (ISBN 1-84115-346-X)
The League of Gentlemen: Scripts and That (ISBN 0-563-48775-5)
The League of Gentlemen's Book of Precious Things (ISBN 1-853-75621-0)
The Vesuvius Club (ISBN 0-7432-5706-5)
The Devil in Amber (ISBN 0-7432-5709-X)
Black Butterfly (ISBN 0-7432-57111)
James Whale: A Biography (ISBN 0-3043-2863-4)
They Came From Outer Space!: Alien Encounters In The Movies (with David Miller) (ISBN 978-1901018004)
The King's Men (as "Christian Fall") (ISBN 0-3523-3207-7).
The EsseX Files: To Basildon and Beyond (with Jeremy Dyson) (ISBN 1-8570-2747-7).
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2014 | פרס אוליבייה | השחקן הטוב ביותר בתפקיד משנה | קוריולנוס | מועמדות |  |
| 2015 | פרס גילדת המפיקים של אמריקה | פרס דייוויד ל. וולפר למפיק מצטיין של תוכנית טלוויזיה | שרלוק | מועמדות |  |
| 2016 | פרס אוליבייה | השחקן הטוב ביותר בתפקיד משנה | Three Days in the Country | זכייה |  |
| 2017 | פרס גילדת המפיקים של אמריקה | פרס דייוויד ל. וולפר למפיק מצטיין של תוכנית טלוויזיה | שרלוק: The Abominable Bride | מועמדות |  |
| 2018 | פרס גילדת המפיקים של אמריקה | פרס דייוויד ל. וולפר למפיק מצטיין של תוכנית טלוויזיה | שרלוק: The Lying Detective | מועמדות |  |
| 2024 | פרס אוליבייה | השחקן הטוב ביותר | The Motive and the Cue | זכייה |  |
האנלים של פולדה

| --- | --- |

עותק של האנלים של פולדה בכתב קרולינגי מהמאה ה-11. הדיווח לשנת 855: רעידת אדמה במיינץ.
 מידע כללי
 שפת המקור:  לטינית 
 סוגה:  כרוניקה 
 הוצאה
 הוצאה:  מנזר פולדה 
 
האנלים של פולדה (בלטינית: Annales Fuldenses) הם כרוניקות מפרנקיה המזרחית, המהוות המשך ישיר לאנלים של ממלכת הפרנקים והם סוקרים את ההיסטוריה הפרנקית עד שנת 901. דיווחיהם מפורטים הרבה יותר מאלה של האנלים של ממלכת הפרנקים, וכמותם ערוכים על פי סדר השנים.
האנלים של פולדה מכסים באופן בלתי תלוי את התקופה המתחילה משנותיו האחרונות של המלך לואי החסיד (מת ב-840) ועד זמן קצר לאחר סיום השלטון הקרולינגי בפרנקיה המזרחית עם עלייתו של המלך הילד לודוויג השלישי, בשנת 900. לאורך תקופה זו הם מהווים תיעוד כמעט בן הזמן של האירועים שהם מתארים ומקור ראשוני להיסטוריוגרפיה הקרולינגית. הם בדרך כלל נקראים כמקור מקביל לתיאור שנמצא באנלים של סן ברטן מפרנקיה המערבית.
מחבר וכתבי יד

האנלים חוברו במנזר פולדה בהסה. הערה באחד מכתב היד שימשה כדי להוכיח שהדיווחים עד שנת 838 נכתבו על ידי איינהרד ("אנהרד" בכתב היד), אולם נטען באופן משכנע שאולי זה היה רק קולופון של מעתיק שנכנס למסורת כתב היד, מעין תאונה שאינה נדירה בסקריפטוריה של ימי הביניים. כך או כך, הערה שנייה קובעת על בסיס מוצק יותר את ייחוס האנלים עד לשנת 864 לרודולף מפולדה, שכתב היד שלו, למרות שלא נשתמר, מוזכר במקורות עצמאיים והותיר עקבות במסורת. כמה חוקרים מאמינים שכל החיבור הוכן לראשונה על ידי מקבץ לא ידוע רק בשנות ה-70 של המאה ה-9. הוצע גם שהם נמשכו לאחר שנת 864 על ידי מיינהרד (Meinhard), אך מעט מאוד ידוע על ממשיך זה של חיבורו של רודולף. עם זאת, כבר לאחר שנת 863 שלוש (קורצה) או שתי (הלמן) קבוצות כתבי היד של האנלים מתפצלות לגרסאות חופפות שונות, וממשיכות את חיבורו של רודולף עד לשנת 882 (או 887) ו-896 (או 901). שתי ההרחבות העיקריות לכאורה כונו ה"מיינץ" וה"בווארית" בהתאמה. גרסת מיינץ מציגה קשרים חזקים עם חוגו של ליוטברט, הארכיבישוף של מיינץ (אנ'), והיא כתובה מנקודת מבט פרנקונית והיא מצדדת בליוטברט ובמלכים ששירת. ההמשך הבווארי נכתב כנראה ברגנסבורג עד שנת 896 ומאז ואילך בנידראלטייך (אנ').
תוכן

האירועים המתועדים בדברי הימים כוללים את מותו של לואי החסיד והחלוקה בעקבות זאת של האימפריה הפרנקית לשלושה חלקים בחוזה ורדן. לאחר שנת 860 מתמקדים האנלים בעיקר באירועים בפרנקיה המזרחית ובמלכה לודוויג הגרמני ובבני המלך. האנלים גם מתארים די בפירוט פשיטות שנערכו על ידי הוויקינגים באימפריה הפרנקית משנת 845 ואילך. אירועים נוספים שתועדו באנלים כוללים אירועים 'מופלאים' שונים כמו שביטים, רעידות אדמה ומחלות. האנלים מסתיימים בשנת 901, שנה לאחר עלייתו לשלטון של לואי הילד.
חשיבות

יחד עם האנלים של סן ברטן, התיאורים המערב פרנקיים של אותם אירועים, האנלים של פולדה הם המקור ההיסטורי הראשוני העיקרי למחקרים הקרולינגיים של המאה התשיעית.
לקריאה נוספת

1992 Timothy Reuter, The Annals of Fulda, Manchester: Manchester University Press
הערות שוליים

↑  יצחק חן, ראשיתה של אירופה, האוניברסיטה הפתוחה, כרך ב, יחידה 4, עמ' 163, הערה 7.
אמריקה

ערך זה עוסק ביבשת העל אמריקה. אם התכוונתם לארצות הברית של אמריקה, ראו .
| --- | --- |

 על שם:  אמריגו וספוצ'י, Darien Gap 
 שטח:  42,549,000 קילומטר רבוע
 אוכלוסייה:  1,035,298,985 (נכון ל־2023) 
 
מפת אמריקה
השפות המדוברות באמריקה
אמריקה היא יבשת-על המשתרעת לכל אורך כדור הארץ. היא מתוחמת על ידי אוקיינוס הקרח הצפוני בצפון, האוקיינוס השקט במערב והאוקיינוס האטלנטי במזרח. הקצה הדרומי שלה, ארץ האש, נמצא מצפון לחוג האנטארקטי. כלולים בה גם איים רבים, בהם גרינלנד והאיים הקריביים.
נהוג לחלק את יבשת אמריקה לאמריקה הצפונית (שנכללת בה אמריקה המרכזית) ואמריקה הדרומית.
יש המחלקים את היבשת מבחינה תרבותית לאמריקה הלטינית – הכוללת  המדינות ששפתן ספרדית, פורטוגזית או צרפתית; אנגלו-אמריקה – הכוללת את ארצות הברית וקנדה דוברות האנגלית; והמושבה הדנית גרינלנד.
אטימולוגיה

השם "אמריקה" הופיע לראשונה בשנת 1507 על גלובוס ובמפה גדולה שנוצרה על ידי השרטט הגרמני מרטין ולדזמילר. ספר נלווה מסביר שהשם הוא על שמו של אמריגו וספוצ'י, שהגיע לאמריקה הדרומית אחרי כריסטופר קולומבוס. הסברה המקובלת גורסת כי איגרתו של וספוצ'י, "העולם החדש", זכתה לפופולריות רבה באירופה ודרכה נודע לוולדזמילר כי התגליות הגאוגרפיות במערב אינן הודו או אסיה, כפי שטען קולומבוס, אלא יבשת חדשה. אף על פי כן, יש הגורסים כי לווספוצ'י עצמו הייתה תרומה לקריאת היבשת על שמו. בעוד שמקורות מסוימים טוענים שהוא לא היה מודע לשימוש הרחב שנעשה בשמו כדי לתאר את הארץ החדשה, הרי שאחרים מחזיקים בדעה שלפיה הוא המציא סיפור לפיו הוא יצא ל"מסע סודי" מערבה וראה אדמה בשנת 1491, כשנה לפני קולומבוס. אחת מטענותיהם של שוללי גרסה זו היא שיש בה בעיה טכנית, מכיוון שכל מקומות היישוב שנקראו על שם אישים בעידן התגליות נקראו על פי שם המשפחה של האיש, ולא על פי שמו הפרטי (קולומביה, איי קוק ועוד), ואילו הייתה היבשת נקראת על שמו – היא הייתה אמורה להיקרא: "וספוצ'יה", ולא: "אמריקה". מה גם שוולדזמילר עצמו לא ציין זאת כעובדה, אלא כסברה, ואף החליף את השם ל"טֶרָה אִינְקוֹגְנִיטה" במפת העולם שכתב אחר כך, בשנת 1513) ייתכן והטעות השתרשה בציבור עוד יותר בעקבות הסרט: "1492: מעבר לאופק", שבו מוצג טקס שנערך כביכול בחצר המלוכה הספרדי, ובו ניתן המזכה לווספוצ'י, ולא לקולומבוס.
קיימות טענות נוספות לגבי מקור השם. אפשרות אחת, שהעלה אלפרד הוד, בעל חנות עתיקות מהעיר בריסטול באנגליה, הייתה שמקור השם "אמריקה" הוא שמו של ריצ'רד אמריק, סוחר מבריסטול, שככל הנראה היה המממן העיקרי במסעו של ג'ון קאבוט (שמו האנגלי של הימאי האיטלקי ג'ובאני קאבוטו) לאי ניופאונדלנד בשנת 1497, שנתיים לפני שווספוצ'י הניח את כף רגלו על אדמת יבשת אמריקה. התאוריה גורסת שהטיה מסוימת של שמו של אמריק הופיעה במפה בריטית העתיקה, שממנה לא נשארו עותקים. לפי טענה אחרת, שהועלתה לראשונה בשנת 1875, מקור השם "אמריקה" הוא במחוז בשם "אמריקֶה" (Amerrique) בניקרגואה. במחוז, הרווי בזהב, ביקרו גם אמריגו וספוצ'י וגם כריסטופר קולומבוס. לפי התאוריה, וספוצ'י נתן את השם מאוחר יותר ליבשת שגילה.
אפשרות נוספת לפירוש "אמריקה" היא בתרגום לספרדית. "אמי" ו"ריקה" כלומר אזור או עם "עשיר". (בדומה למשמעות השם "קוסטה-ריקה" – חוף עשיר)
אזורים באמריקה > אמריקה הצפונית

רוב היבשת מחולקת בין שלוש מדינות עיקריות: קנדה בצפון, ארצות הברית במרכז ומקסיקו בחלק המרכזי והדרומי של היבשת.
לעיתים ארצות הברית וקנדה מכונות אנגלו אמריקה בזמן שמקסיקו משתייכת לאמריקה הלטינית.
אזורים באמריקה > אמריקה המרכזית

אמריקה המרכזית או אמריקה התיכונה הוא שמה של רצועה גאוגרפית צרה בדרומה של אמריקה הצפונית אשר מחוברת לאמריקה הדרומית. היא גובלת בצפון עם מקסיקו, במערב עם האוקיינוס השקט, בדרום עם קולומביה ובמזרח עם הים הקריבי. והמדינות בו הן: בליז, קוסטה ריקה, אל סלוודור, גואטמלה, הונדורס, ניקרגואה ופנמה.
מבחינה תרבותית היא שייכת לאמריקה הלטינית והלשון העיקרית המדוברת בה היא ספרדית.
אזורים באמריקה > אמריקה הדרומית

אמריקה הדרומית היא יבשת הנמצאת מדרום ליבשת אמריקה הצפונית בחצי הכדור המערבי.
אמריקה הדרומית שוכנת בין האוקיינוס השקט לאוקיינוס האטלנטי.
המדינות הדרום אמריקאיות שגובלות בים הקריבי – הכוללות את קולומביה, ונצואלה, גיאנה, סורינאם וגיאנה הצרפתית – נקראות גם אמריקה הדרומית הקריבית.
היבשת מחולקת למספר אזורים שכוללים את הגינאות, החרוט הדרומי (צ'ילה, ארגנטינה, אורוגוואי, פרגוואי וברזיל) ואת המדינות האינדיאניות, הכוללות את פרו, בוליביה ואקוודור.
מדינות > מדינות ריבוניות

| 0 | 1 | 2 | 3 | 4 |
| --- | --- | --- | --- | --- |
|  אורוגוואי אורוגוואי  אל סלוודור אל סלוודור  אנטיגואה וברבודה אנטיגואה וברבודה  אקוודור אקוודור  ארגנטינה ארגנטינה  ארצות הברית ארצות הברית  בהאמה בהאמה  בוליביה בוליביה  בליז בליז  ברבדוס ברבדוס  ברזיל ברזיל  ג'מייקה ג'מייקה |  |  גואטמלה גואטמלה  גיאנה גיאנה  גרנדה (מדינה) גרנדה  דומיניקה דומיניקה  האיטי האיטי  הונדורס הונדורס  הרפובליקה הדומיניקנית הרפובליקה הדומיניקנית  ונצואלה ונצואלה  טרינידד וטובגו טרינידד וטובגו  מקסיקו מקסיקו  ניקרגואה ניקרגואה  סורינאם סורינאם |  |  סנט וינסנט והגרנדינים סנט וינסנט והגרנדינים  סנט לוסיה סנט לוסיה  סנט קיטס ונוויס סנט קיטס ונוויס  פנמה פנמה  פרגוואי פרגוואי  פרו פרו  צ'ילה צ'ילה  קובה קובה  קולומביה קולומביה  קוסטה ריקה קוסטה ריקה  קנדה קנדה  |
מדינות > טריטוריות שאינן עצמאיות

| 0 | 1 | 2 |
| --- | --- | --- |
|  הממלכה המאוחדת הממלכה המאוחדת אנגווילה אנגווילה  ברמודה ברמודה  איי הבתולה הבריטיים איי הבתולה הבריטיים  איי קיימן איי קיימן  איי פוקלנד איי פוקלנד  מונטסראט מונטסראט  איי טרקס וקייקוס איי טרקס וקייקוס  איי ג'ורג'יה הדרומית ואיי סנדוויץ' הדרומיים איי ג'ורג'יה הדרומית ואיי סנדוויץ' הדרומיים  ארצות הברית ארצות הברית איי הבתולה של ארצות הברית איי הבתולה של ארצות הברית  פוארטו ריקו פוארטו ריקו  נבאסה |  |  צרפת צרפת גוואדלופ גוואדלופ  גיאנה הצרפתית גיאנה הצרפתית  מרטיניק מרטיניק  סן-פייר ומיקלון סן-פייר ומיקלון  קליפרטון  הולנד הולנד קוראסאו קוראסאו  סנט מארטן סנט מארטן  ארובה (טריטוריה) ארובה  בונייר בונייר  סאבא סאבא  סנט אוסטטיוס סנט אוסטטיוס  דנמרק דנמרק גרינלנד גרינלנד |
ראו גם

גילוי יבשת אמריקה
אמריקה הלטינית
הערות שוליים

↑  ג'ון לויד וג'ון מיצ'ינסון, תרגום: אורי שגיא, נדמה לך שאתה צודק (The book of General Ignorance), בעברית: אור יהודה, ישראל. במקור: בבריטניה: בעברית: כנרת זמורה ביתן- מוציאים לאור בע"מ, במקור: Faber and Faber, בעברית: ה'תשע"ב 2011, במקור: 2006, עמ' בעברית: 125. (בבמקור: אנגלית)
| --- | --- |
בקרת זהויות :  NLI: 987007293917705171  GND: 4001670-5  LCCN: sh85004220  NARA: 10035684  NDL: 00560163  NKC: ge129120  VIAF: 236775925   WorldCat (עם VIAF): 236775925 
מיקומה של אמריקה הצפונית על פני הגלובוס
מיקומה של אמריקה המרכזית על פני הגלובוס
מיקומה של אמריקה הדרומית על פני הגלובוס
מפה פוליטית-מדינית של יבשת אמריקה